stanford-oval/wikipedia huggingface dataset:
Miekkailu kesäolympialaisissa 2016 – naisten floretti
Lopulliset sijoitukset

| # | Nimi | Joukkue |
| --- | --- | --- |
| 1 Kultaa | Inna Deriglazova |  Venäjä |
| 2 Hopeaa | Elisa Di Francisca |  Italia |
| 3 Pronssia | Inès Boubakri |  Tunisia |
| 4. | Aida Šanajeva |  Venäjä |
| 5. | Ysaora Thibus |  Ranska |
| 6. | Astrid Guyart |  Ranska |
| 7. | Eleanor Harvey |  Kanada |
| 8. | Liu Yongshi |  Kiina |
| 9. | Arianna Errigo |  Italia |
| 10. | Lee Kiefer |  Yhdysvallat |
| 11. | Nzingha Prescod |  Yhdysvallat |
| 12. | Le Huilin |  Kiina |
| 13. | Jeon Hee Sook |  Etelä-Korea |
| 14. | Aida Mohamed |  Unkari |
| 15. | Hanna Łyczbińska |  Puola |
| 16. | Shiho Nishioka |  Japani |
| 17. | Nam Hyunhee |  Etelä-Korea |
| 18. | Carolin Golubytskyi |  Saksa |
| 19. | Edina Knapek |  Unkari |
| 20. | Anissa Khelfaoui |  Algeria |
| 21. | Saskia van Erven |  Kolumbia |
| 22. | Isis Giménez |  Venezuela |
| 23. | Youssra Zakarani |  Marokko |
| 24. | Olga Leleiko |  Ukraina |
| 25. | Noura Mohamed |  Egypti |
| 26. | Nataly Michel |  Meksiko |
| 27. | Irem Karamete |  Turkki |
| 28. | Lin Po Heung |  Hongkong |
| 29. | Mona Shaito |  Libanon |
| 30. | Taís Rochelu |  Brasilia |
| 31. | Bia Bulcão |  Brasilia |
| 32. | Do Thi Anh |  Vietnam |
| 33. | Aikaterini Kontochristopoulou |  Kreikka |
| 34. | Mălina Călugăreanu |  Romania |
| 35. | Lubna Alomair |  Saudi-Arabia |
Kübler

| Kübler absinthe superieure 53% |
| --- | --- |
Tyyppi:  absintti
Valmistaja:  Blackmint (Kübler & Wyss)
Alkuperä:   Sveitsi
Valmistus aloitettu:  1863; uudelleen 2004
Valmistus lopetettu:  1963
Infobox OKVirheellinen NIMI-arvo: 
Kübler on tyypillinen La bleue -absinttijuoma. Sitä valmistettiin alun perin Sveitsin Val-de-Traversissa vuodesta 1863 vuoteen 1910. Sveitsin liittoneuvoston kumottua absintin valmistuskiellon alkoi alkuperäisen valmistajan pojanpojanpoika Yves Kübler tekemään absinttia alkuperäisellä reseptillä. Väriltään juoma on kirkasta, mutta vettä lisättäessä se muuttuu sameaksi. Kübler sisältää koiruohosta erittyvää tujonia.
Külüg-kaani

Külüg-kaani
Külüg-kaani (mong. Хөлөг хаан Hülüg Khaan; 4. elokuuta 1281 Khanbaliq – 27. tammikuuta 1311 Khanbaliq) oli Kiinan Yuan-dynastian kolmas keisari (1307–1311). Lisäksi hän oli mongolivaltakunnan seitsemäs suurkaani, mutta valtakunnan hajoamisen takia jälkimmäinen arvonimi oli vain nimellinen. Kiinan keisarina hänen hallitsijanimensä oli Wuzong (kiin. 元武宗).
Külug-kaani syntyi Khanbaliqissa eli nykyisessä Pekingissä 4. elokuuta 1281. Hänen isänsä oli Darmabala, jonka isä puolestaan oli Kublai-kaanin toinen poika Zhenjin. Koska Külüg-kaanin sedällä Temür-kaanilla ei tammikuusta 1306 lähtien ollut miespuolista perijää, Külügia pidettiin mahdollisena seuraajana. Temürin kuoltua vuonna 1307 tämän leski nimitettiin valtionhoitajaksi ja Temürin serkku Ananda, joka oli muslimi, yritti uudeksi Kiinan keisariksi. Ananda oli suosittu prinssi, jota muun muassa monet virkamiehet tukivat. Külügin tukijat kuitenkin pidättivät ja teloittivat Anandan, ja Külüg-kaani kruunattiin Yuan-dynastian keisariksi kesäkuussa 1307. Hän nimitti kruununperijäkseen nuoremman veljensä Buyantu-kaanin. Külüg-kaanin lyhyt valtakausi kesti alle neljä vuotta, ja sitä leimasivat taloudelliset vaikeudet. Hän kuoli yllättäen vuonna 1311 ollessaan vain 29-vuotias.
Kuubalainen alkusoitto

Kuubalainen alkusoitto on George Gershwinin vuonna 1932 säveltämä konserttialkusoitto orkesterille. Hän sai teokseen inspiraation vietettyään Kuubassa kaksi viikkoa helmikuussa 1932 ja sävelsi alkusoiton kokonaisuudessaan heinä-elokuussa. Teoksessa on vaikutteita karibialaisesta musiikista ja sen alkuperäinen nimi oli Rumba.
Kuubalainen alkusoitto sai kantaesityksensä New Yorkin filharmonikkojen esittämänä New Yorkissa 16. elokuuta 1932. Teos sai nykyisen nimensä kolme kuukautta myöhemmin.
Kokoonpano

piccolo
kaksi huilua
kaksi oboetta
kaksi englannintorvea
kaksi klarinettia
bassoklarinetti
kaksi fagottia
kontrafagotti
neljä käyrätorvea
kolme trumpettia
kolme pasuunaa
tuuba
patarummut
lyömäsoittimet
jouset
latinalaisamerikkalaiset soittimet
Kuvasto

| Kuvasto visuaalisen alan taiteilijoiden tekijänoikeusjärjestö ry |
| --- | --- |
Perustettu:  1987
Kotipaikka:  Helsinki
Puheenjohtaja:  Jaakko Rustanius
Aiheesta muualla
Sivusto
Infobox OKNimi-testi OK: 
Kuvasto visuaalisen alan taiteilijoiden tekijänoikeusjärjestö ry on visuaalisen alan taiteilijoiden tekijänoikeusjärjestö. Se on perustettu 1987. Siihen kuuluvat yhdistysjäseninä Suomen Taiteilijaseura, Taidemaalariliitto, Suomen Kuvanveistäjäliitto, Suomen Taidegraafikot, Suomen Kuvataidejärjestöjen liitto, Valokuvataiteilijoiden liitto, Muu ry ja Teollisuustaiteen Liitto Ornamo, mutta myös yksittäinen taiteilija voi liittyä jäseneksi.
Kuvasto valvoo ja edistää tekijänoikeuslainsäädännössä säädettyjä visuaalisen alan taiteilijoiden oikeuksia. Se edustaa kotimaisten taiteilijoiden lisäksi myös 50 000 ulkomaista taiteilijaa.
Kuvaston puheenjohtajana toimii Jaakko Rustanius.
Kuvasto jakaa Erik Enrothin muistopalkintoa ja sen yhteydessä toimii Visuaalisen taiteen edistämiskeskus VISEK.
Muistopalkinto

Erik Enrothin muistopalkinon ovat saaneet
Tove-Maj Kyrklund 2015
Otso Kantokorpi 2013
Maria Rehbinder 2011
Helena Hietanen 2008
Kauko Räsänen 2007
Kari Jylhä 2006
Aulikki ja Eeva Kanerva ja Paavo Kauramäki 2005
Lauri Ahlgrén 2004
Marita Liulia 2003
Eila Hiltunen 2002.
Aiheesta muualla

Kuvasto
Kuoronjohtaja

Kuoronjohtaja vastaa kuoron harjoittamisesta ja konserttiesitysten johtamisesta. Tunnettuja kuoronjohtajia Suomessa ovat mm. Harald Andersén, Erkki Pohjola ja Matti Hyökki sekä kansainvälisesti mm. Tõnu Kaljuste ja Eric Ericson ja Lasse Pekkarinen. Suomessa kuoronjohtoa voi opiskella Sibelius-Akatemian lisäksi Metropolia ammattikorkeakoulussa sekä Tampereen (TAMK)  ja Jyväskylän (JAMK) ammattikorkeakouluissa.
Suomalaisia kuoronjohtajia

Saara Aittakumpu (o.s. Perkola)
Sari Alakulppi
Kari Ala-Pöllänen
Johanna Almark
Harald Andersén
Matti Apajalahti
Leena Astikainen
Erik Bergman
Ossi Elokas
Eero Erkkilä
Kaj-Erik Gustafsson
Kyösti Haatanen
Heikki Halme
Kristian Heberg
Matti Heroja
Sakari Hildén
Juha Holma
Jaakko Hulkkonen
Matti Hyökki
Paavo Hyökki
Pasi Hyökki
Filip Häyrynen
Leif-Johan Höckert
Nikke Isomöttönen
Markku Jounela
Aarre Joutsenvirta
Arto Joutsimäki
Pekka Juhani Hannikainen
Dani Juris
Kari Kaarna
Esko Kallio
Jussi Kauranen
Ruut Kiiski
Heikki Klemetti
Mari Koistinen
Jarmo Kokkonen
Ilona Korhonen
Toivo Korhonen
Kaisa Korpela
Pekka Kostiainen
Einari Kropsu
Juha Kuivanen
Ilkka Kuusisto
Gudrun Kämäräinen
Jukka Lehtinen
Timo Lehtovaara
Heikki Liimola
Ulf Långbacka
Tapani Länsiö
Jussi Mattila
Seppo Murto
Jori Männistö
Pekka Mäntymaa
Tommi Niskala
Reijo Norio
Hannu Norjanen
Hilkka Norkamo
Timo Nuoranne
Fredrik Pacius
Kari Pappinen
Heikki Peltola
Pekka Perko
Ensti Pohjola
Erkki Pohjola
Erkki Pullinen
Urpo Rauhala
Hanna Remes
Ilmo Riihimäki
Marjukka Riihimäki
Astrid Riska
Lars Ryde
Heikki Saari
Tauno Satomaa
Nils Schweckendiek
Martin Segerstråle
Heikki Seppänen
Mikko Sidoroff
Petri Sirviö
Jani Sivén
Ulf Söderblom
Eric-Olof Söderström
Tapani Tirilä
Anna Toivakka
Teemu Tommola
Kari Turunen
Martti Turunen
Jouko Törmälä
Sanna Törmälä-Tranberg
Matti Vainio
Rita Varonen
Reima Viitala
Lena von Bonsdorff
Rolf W. Ahlberg
Markus Westerlund
Markus Yli-Jokipii
Lasse Pekkarinen
Aiheesta muualla

Kuvia tai muita tiedostoja aiheesta Kuoronjohtaja Wikimedia Commonsissa
Suomen kuoronjohtajayhdistys ry
Lastenklinikan Tuki

Lastenklinikan Tuki ry oli rahaa kerännyt hyväntekeväisyysjärjestö. Järjestö meni konkurssiin vuonna 1993.
Toiminnanjohtaja sai vankeusrangaistuksen törkeästä kavalluksesta, kirjanpitorikoksesta ja luottamusaseman väärinkäyttämisestä. Toiminnanjohtaja oli allekirjoittanut oikeudettomasti yhteistyösopimuksen erään yrityksen kanssa, josta aiheutui Lastenklinikan Tuki ry:lle huomattava vahinko. Tapaus aiheutti julkisuuskohun, koska järjestö oli mainostanut toimintaansa julkisuuden henkilöiden, kuten Teemu Selänteen ja Jokereiden, avulla.
Aiheesta mediassa

Pentti Sainion fiktiivinen kirja Harkimoiden hattutemppu kertoo siitä, miten Jokereiden avulla kerättyjä Lastenklinikoiden Kummien keräysvaroja hävisi tuntemattomiin. Kirja nosti hälyn, ja suuret kirjakaupat vetivät sen myynnistä. Yleisradion Ajankohtainen kakkonen teki sen pohjalta ohjelman, jonka esitys estettiin lähetyspäivänä.
Lahja Kerppola

Lahja Adolf Gabriel Kerppola (11. lokakuuta 1883 Peräseinäjoki − 8. elokuuta 1936 Helsinki) oli suomalainen juristi ja korkeimman oikeuden oikeusneuvos.
Kerppolan vanhemmat olivat rovasti, Kiikalan kirkkoherra Johan Adolf Kerppola (1854−1916) ja Maria Cecilia Martin. Hän pääsi ylioppilaaksi 1903 Helsingin reaalilyseosta ja suoritti Helsingin yliopistossa oikeustutkinnon 1907. Kerppola sai varatuomarin arvon 1909.
Kerppola oli asianajajana Lahdessa 1907−1911 ja sen jälkeen Turun hovioikeudessa ylimääräisenä virkamiehenä 1911−1917, kanslistina 1917−1919, kanneviskaalina 1919−1920, sihteerinä 1920−1921, asessorina 1921−1933 ja hovioikeudeneuvoksena 1933−1934. Kerppola oli sitten korkeimman oikeuden oikeusneuvoksena 1934−1936.
Lahja Kerppola oli naimisissa 1913−1914 Elin Sjöblomin kanssa ja vuodesta 1916 Hedvig Sjölundin kanssa.
Kylki-Kurikka

| Kylki-Kurikka |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°32′38″N, 26°56′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  ei laskuojaa 
Järvinumero:  14.718.1.052
Mittaustietoja
Pinnankorkeus:  147,3 m  
Pituus:  400 m  
Leveys:  100 m  
Rantaviiva:  0,885 km  
Pinta-ala:  2,509 ha  
Suurin syvyys:  8,8 m  
Saaria:  ei saaria 
 fiKylki-Kurikka 
Kylki-Kurikka  on Pohjois-Savossa Suonenjoella  Mäkäränkylän lähellä sijaitseva järvi.
Maantietoa

Järvi on 400 metriä pitkä, 100 metriä leveä, ja sen pinta-ala on 2,5 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 900 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 147,3 metriä mpy.
Lahja Kivinen

Lahja Liisa Vellamo Kivinen (o.s. Lepola, 3. joulukuuta 1922 Korpilahti – 16. kesäkuuta 2017 Espoo) oli suomalainen sosialisti ja Sosialistisen Työväenpuolueen puheenjohtaja.
Kivinen vietti lapsuutensa köyhissä oloissa Korpilahdella. Hänen sukunsa osallistui politiikkaan. Vihtori-isä oli valtuustossa ja Eeverti-setä kunnanjohtaja. Toinen setä Kalle Lepola oli toiminut SDP:n kansanedustajana ja sittemmin SKP:ssä Neuvostoliitossa, jossa hänet ammuttiin Stalinin vankileirillä.
Lahja Kivinen liittyi perustettuun Työväen ja pienviljelijäin sosiaalidemokraattiseen liittoon (TPSL) yhdessä miehensä Sulo Kivisen kanssa. TPSL:n lakattua Lahja ja Sulo Kivinen jatkoivat perustamalla pienen ydinjoukon kanssa Sosialistisen Työväenpuolueen, jonka puheenjohtajaksi Lahja valittiin. Hän tuli tunnetuksi televisiokeskustelijana ja puhujana.
Koulutukseltaan Lahja Kivinen oli sosiologian maisteri. Pääasiallisen työuransa hän teki Kansaneläkelaitoksessa. Lahja ja Sulo Kivisellä oli kolme poikaa, joista tunnettuja ovat yhteiskuntatieteilijä ja kirjailija Markku Kivinen ja näyttelijä Mikko Kivinen.
Kodantakunen (Orivesi, pohjoinen)

| Kodantakunen |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°46′56″N, 24°14′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Kodantakuseen 
Järvinumero:  35.745.1.021
Mittaustietoja
Pinnankorkeus:  166,3 m  
Rantaviiva:  1,484 km  
Pinta-ala:  3,666 ha  
Saaria:  ei saaria 
 fiKodantakunen 
Kodantakunen  on Pirkanmaalla Oriveden Yröskulman lähellä sijaitseva järvi. Samalla alueella on kolme järveä, joilla on sama nimi. Järvillä on kartoissa yhteisnimenä Kodantakuset.
Maantietoa

Järven pinta-ala on 3,7 hehtaaria. Se on 550 metriä pitkä ja 200 metriä leveä. Se sijaitsee Siikanevan kaakkoispuolella kohoavalla mäkisellä järvialueella Iso-Haikaran pohjoispuolella. Siinä ei ole kartan mukaan saaria. Järven rantaviivan pituus on 1,5 kilometriä ja sen rannoilla sijaitsee yksi vapaa-ajan asunto, jonne on tieyhteys kantatieltä 66.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 166,3 metriä mpy. Siihen on johdettu pohjoispuolen metsistä kuivatusoja ja järven laskuoja laskee läntiseen Kodantakuseen.
Lappeenranta International Air Show

Lappeenranta International Airshow on aika ajoin Lappeenrannan lentoasemalla järjestettävä ilmailunäytös.
2005 tapahtuma järjestettiin kolmipäiväisenä 1. heinäkuuta – 3. heinäkuuta. Tapahtumassa esiintyivät muun muassa Alankomaiden kuninkaallisten ilmavoimien F-16 Solo Demoteam ja ensimmäistä kertaa Suomessa KC-135 Stratotanker. Pääesitys oli neljän Kauhavan Lentosotakoulun lennonopettajan muodostama Midnight Hawks.
2013 tapahtuma järjestettiin 14. kesäkuuta – 16. kesäkuuta. Näytöksessä esiintyivät muun muassa Royal Jordanian Falcons, Midnight Hawks ja Saab JAS 39 Gripen, joka esiintyi ensimmäistä kertaa suomalaisessa lentonäytöksessä.
Lentonäytöksen yhteydessä järjestettiin myös AviaRock-konsertti, jossa esiintyvät JVG, Haloo Helsinki!, Osmo's Cosmos Band ja DJ Pertsa.
Aikaisemmin tapahtuma on järjestetty Lappeenrannassa vuosina 1995 ja 1999.
Kuvia vuoden 2013 näytöksestä

Suomen Ilmailuopisto Oy:n taitolentokone OH-SIO.
Jordanian kuninkaallisten ilmavoimien Royal Jordanian Falcons-taitolentoryhmä.
Kaksi Suomen ilmavoimien Midnight Hawks -taitolentoryhmän BAe Hawk -hävittäjää.
Aiheesta muualla

Lappeenranta International Airshow 2013 (Arkistoitu – Internet Archive)
Royal Jordanian Falcons
SAAB JAS-39 Gripen
Midnight Hawks[vanhentunut linkki]
Kylkilammi

| Kylkilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  62°01′58″N, 23°51′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskuoja:  oja Perälammiin 
Järvinumero:  35.367.1.009
Mittaustietoja
Pinnankorkeus:  164,4 m  
Rantaviiva:  0,741 km  
Pinta-ala:  2,335 ha  
Saaria:  ei saaria 
 fiKylkilammi 
Kylkilammi  on Pirkanmaalla Ruovedellä sijaitseva lampi, joka kuuluu Kokemäenjoen vesistöön. Järvi Lampi sijaitsee Helvetinjärven kansallispuiston keskellä olevalla suojelemattomalla alueella.
Maantietoa

Lammen pinta-ala on 2,3 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Myllyojan valuma-alueeseen (35.367) se kuuluu. Lammen vedenpinnan korkeus on 164,4 metriä mpy.
Koutuslompolo

| Koutuslompolo |
| --- | --- |
Valtiot:  Suomi
Paikkakunta:  Pello
Koordinaatit:  66°41′20″N, 24°12′57″E
Vesistöalue ja valuma-alueen tietoja
Laskujoki:  Lompolo-oja 
Järvinumero:  67.933.1.003
Mittaustietoja
Pinnankorkeus:  170,7 m  
Rantaviiva:  2,518 km  
Pinta-ala:  23,045 ha  
Keskisyvyys:  2,98 m  
Suurin syvyys:  7,6 m  
Saaria:  ei saaria 
 fiKoutuslompolo 
Koutuslompolo  on Lapissa Pellossa Koutuksen kylän lähellä sijaitseva järvi.
Maantietoa

Järven pinta-ala on 23 hehtaaria, se on 1,1 kilometriä pitkä ja 250 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,5 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Miekojärven alueella (67.93), jonka Koutusjoen valuma-alueeseen (67.933) se kuuluu. Järven vedenpinnan korkeus on 170,7 metriä mpy.
Køgenpuisto

| Køgenpuisto |
| --- | --- |
 Køgenpuisto. Taustalla häämöttää Otsolahti.
Sijainti:  Tapiola, Espoo
Koordinaatit:  60°10′37.0″N, 024°48′34.0″E
Pinta-ala:  1,5 hehtaaria
Perustettu:  1959
Suunnittelija:  Jussi Jännes
Køgenpuisto Tapionpuiston suunnasta nähtynä.
Køgenpuisto (ruots. Køgeparken) on noin puolentoista hehtaarin laajuinen puisto Tapiolan itäosassa kaakkoisessa Espoossa. 1960-luvun alussa rakennettu puisto on osa Tapiolan keskustan maisemaa. Se rajautuu pohjoisessa Tapionraittiin, idässä Tapiolantiehen, etelässä Tapiolanympyrään ja lännessä Tapionaukioon. Puisto sai nimensä Espoon tanskalaisen ystävyyskaupungin Køgen mukaan.
Køgenpuisto on avara ja valoisa, ja sen vanhat männyt ovat kasvaneet leveiksi ja rungoiltaan mataliksi. Køgenpuisto ja sen pohjoispuolinen Kirkkopuisto muodostavat kulttuurihistoriallisesti merkittävän kokonaisuuden. Puisto uudistettiin 2010-luvulla ja palautettiin lähelle alkuperäistä ilmettään. Puiston länsiosassa sijaitsee Antonio da Cudanin pronssiveistos Luominen avaruudessa.
Køgenpuisto sijaitsee kaksi kilometriä pitkän Tapiolan taidereitin varrella.
Aiheesta muualla

Helsingin Sanomat: Tapiolan historiasta muistuttava kaivo kunnostettiin, mutta siitä ei saa enää vettä
Lasten tasavalta

| Lasten tasavalta |
| --- | --- |
Kestoaika:  12×25 min
Kehittäjä(t):  Ville Nummenpää
Alkuperämaa:  Suomi
Alkuperäiskieli:  suomi
Verkko:  Yle TV2
Esitetty:  2020 –
Tuotantokausia:  1
Jaksoja:  12
Tuotanto
Vastaava(t) tuottaja(t):  Jarmo Oksa
Linjatuottaja:  Jyrki Laaksonen
Ohjaaja(t):  Rami Saarijärvi
Säveltäjä(t):  Pessi Levanto
Leikkaaja(t):  Sami Kivimäki
Aiheesta muualla
IMDb 
Lasten tasavalta on Yleisradion lastenohjelmien tuottama 12-osainen televisiosarja vuodelta 2020. Sarjan on ideoinut ja käsikirjoittanut Ville Nummenpää ja ohjannut Rami Saarijärvi. Suomea vuorotellen johtavia presidenttejä näyttelevät Ella Korpinen ja Osku Perkiö.
Sarja on osa kampanjaa, jonka tavoitteena on vahvistaa lasten kiinnostusta ja osallistumista päätöksentekoon. Kampanjan toteuttajia olivat Opetushallitus, Opetusalan Ammattijärjestö OAJ, Suomen nuorisoalan kattojärjestö Allianssi, Kehittämiskeskus Opinkirjo ja Lastensuojelun Keskusliitto sekä Suomen  oikeusministeriön johtama kansallisen demokratiaohjelma.
Sarjaa kuvattiin vuonna 2019 Helsingissä (muun muassa eduskunnan istuntosalissa), Pirkanmaalla, Turussa ja Ahvenanmaalla.
| 0 | 1 | 2 |
| --- | --- | --- |
|  Ella Korpinen  | … |  presidentti Sofia   |
|  Osku Perkiö  | … |  presidentti Lenni   |
|  Petra Ahola  | … |  Liisa   |
|  Miska Kaukonen  | … |  Volle Morttonen    |
|  Petra Karjalainen  | … |  Salli   |
|  Rasmus Koskinen  | … |  pääministeri   |
|  Alina Tomnikov  | … |  Juulia Julmanen   |
|  Hiski Grönstrand  | … |  Matti   |
|  Tuomas Uusitalo  | … |  Repa Roistola    |
|  Emmi Kaislakari  | … |  Lennin äiti   |
|  Tommi Raitolehto  | … |  Lennin isä   |
|  Iina Kairus  | … |  Amanda   |
|  Marc Gassot  | … |  Sofian isä   |
|  Tomi Alatalo  | … |  Dimmy Burgerius     |
|  Helena Rängman  | … |  uutistenlukija   |
|  Lasse Poser  | … |  tekoälyjärjestelmä Urkki   |
|  Uolevi Ojala  | … |  portsari   |
|  Seppo Halttunen  | … |  Seppo Oppinen   |
Vastaanotto

Seura-lehdessä Henri Waltter Rehnström kirjoitti, että on luonnollista että suosittua poliittista fiktiota tuotetaan myös lapsille. Hänestä sarjan maailma on viehättävän hupsu ja saatu uskottavasti haltuun, mutta dramaturgia hieman ontuu.
Kouvanlampi

| Kouvanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°08′23″N, 25°05′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Kivijärveen 
Järvinumero:  14.443.1.006
Mittaustietoja
Pinnankorkeus:  135,3 m  
Pituus:  850 m  
Leveys:  290 m  
Rantaviiva:  1,734 km  
Pinta-ala:  7,331 ha  
Tilavuus:  0,000117 km³ 
Keskisyvyys:  1,6 m  
Suurin syvyys:  2 m  
Saaria:  3 
 fiKouvanlampi 
Kouvanlampi  on Keski-Suomessa Kivijärvellä  kirkonkylän lähellä sijaitseva lampi.
Maantietoa

Lampi on 850 metriä pitkä, 290 metriä leveä, ja sen pinta-ala on 7,3 hehtaaria. Lammella on kartan mukaan kolme saarta. Lampi on luodattu ja siitä on julkaistu syvyyskartat. Lammen tilavuudeksi on saatu 117 000 kuutiometriä. Sen keskisyvyys on 1,6 metriä ja suurin syvyys on 2,0 metriä. Sen rantaviivan pituus on 1,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Lammen vedenpinnan korkeus on 135,3 metriä mpy.
Kreivi Vertigo

Kreivi Vertigo (eng. Count Vertigo) on DC Comicsin sarjakuvissa esiintyvä superroisto. Hahmon loivat Gerry Conway, Trevor Von Eeden ja Vince Colletta ja hän esiintyi ensimmäisen kerran World's Finest Comics #251 numerossa heinäkuussa 1978. Hahmo on tullut tunnetuksi Mustan Kanarialinnun ja Vihreän Nuolen vastustajana ja Suicide Squad ryhmän jäsenenä. The New 52 sarjakuvissa hänen oikeaksi nimekseen on kerrottu Werner Zytle.
Muussa mediassa > Animaatio

Kreivi Vertigo esiintyi Batman: The Animated Series sarjan jaksossa "Off Balance", jossa häntä ääninäytteli Michael York. Jaksossa Kreivi Vertigo oli Society of Shadows ryhmän johtaja ja hänen voimansa olivat peräisin hänen käyttämästä radioaktiivisesta silmälapusta. Kreivi Vertigon oletettiin myöhemmin kuolleen, kun Batman ja Talia al Ghul kukistivat hänet.
Kreivi Vertigo esiintyi vuoden 2004 The Batman animaatiosarjan jaksossa "Vertigo", jossa häntä ääninäytteli Greg Ellis. Tämä versio hahmosta oli entinen Oliver Queenin palveluksessa työskennellyt tiedemies jolla oli mekaaninen silmälappu, jota hän käytti sitoakseen Queenin vuosiksi autiosaarelle.
Kreivi Vertigo esiintyi Young Justice animaatiosarjassa, jossa häntä ääninäytteli Steve Blum.
Kreivi Vertigo esiintyi animaatioelokuvassa DC Showcase: Green Arrow, jossa häntä ääninäytteli Steve Blum.
Kreivi Vertigo esiintyi takaumakohtauksessa animaatioelokuvassa Suicide Squad: Hell to Pay, jossa häntä ääninäytteli Jim Pirri.
Muussa mediassa > Televisiossa

Televisiosarjassa Arrow esiintyi kaksi versiota Kreivi Vertigosta. Ensimmäistä, jonka nimeksi myöhemmin paljastettiin Cecil Adams esitti Seth Gabel ja toista, jonka nimeksi kerrottiin Werner Zytle, esitti Peter Stormare.
Videopeleissä

Kreivi Vertigo esiintyi pelattavana hahmona Lego DC Super-Villains -pelissä.
Kouvanjärvi (Kivijärvi)

| Kouvanjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°09′28″N, 25°06′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Kivijärveen 
Järvinumero:  14.443.1.016
Mittaustietoja
Pinnankorkeus:  149 m  
Pituus:  350 m  
Leveys:  80 m  
Rantaviiva:  0,716 km  
Pinta-ala:  1,462 ha  
Tilavuus:  0.000030 km³ 
Keskisyvyys:  2,02 m  
Suurin syvyys:  3,1 m  
Saaria:  ei saaria 
 fiKouvanjärvi 
Kouvanjärvi  on Keski-Suomessa Kivijärvellä  Kopsanperän lähellä sijaitseva lampi.
Maantietoa

Lampi on 350 metriä pitkä, 80 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 29 600 kuutiometriä. Sen keskisyvyys on 2,0 metriä ja suurin syvyys on 3,1 metriä. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Lammen vedenpinnan korkeus on 149 metriä mpy.